open-index/open-wikipedia-markdown huggingface dataset:
Rush (film, 2013)

***Rush*** er et tysk-britisk-amerikansk biografisk actiondrama fra 2013. Filmen er regissert av Ron Howard, skrevet av Peter Morgan, og har Chris Hemsworth og Daniel Brühl i hovedrollene som racekjørerne James Hunt og Niki Lauda. Filmen er bygget på virkelige hendelser om de to formel 1-førerne og deres rivalisering om VM-tittelen i 1976.

## Handling
Filmen er basert på en sann historie, og er sentrert rundt racerførerne James Hunt (spilt av Chris Hemsworth) og Niki Lauda (Daniel Brühl), og er et innblikk i deres liv og rivalisering. Lauda var kjent for å ha vært i et voldsom krasj som nesten kostet ham livet mens han kjempet om VM-tittelen i 1976, men som kom tilbake og tok opp kampen med Hunt om tittelen. Hunt på sin side hadde en vill livsstil utenfor banen, hvor han festet mye og levde et playboyliv utad, men som gjerne ville fremstå annerledes enn imaget han skaffet seg.

## Rolleliste
* Chris Hemsworth i rollen som James Hunt
* Daniel Brühl i rollen som Niki Lauda
* Olivia Wilde i rollen som Suzy Miller
* Alexandra Maria Lara i rollen som Marlene Knaus
* Natalie Dormer i rollen som Gemma
* Pierfrancesco Favino i rollen som Clay Regazzoni
* Christian McKay i rollen som Alexander Hesketh
* Sean Edwards i rollen som Guy Edwards
* Joséphine de La Baume i rollen som Agnes Bonnet
* Alessandro De Marco i rollen som Daniele Audetto

## Trivia
* Russell Crowe ble vurdert for å spille Richard Burton.
* Regissør Ron Howard valgte å ikke bruke de ekte bildene av Lauda da han nesten krasjet til døden på Nürburgring-banen. I stedet rekonstruerte han krasjen på nøyaktig det samme stedet ulykken skjedde.

## Eksterne lenker
* 
* 
* Norsk omtale på filmweb.no
Jan-Ketil Smørdal

**Jan-Ketil Smørdal** (født 1964) er en norsk sirkusdirektør og etablerer av det norske sirkuset Cirkus Agora. Smørdal etablerte sirkuset i 1989, bare 25 år gammel. Han var selv sirkusartist med balanse på slakk line som spesialitet.

I 2008 ble sirkuset slått konkurs. Allerede året etter var Agora på veien igjen, nå som nysirkus uten sirkusdyr på programmet. Etter sesongen 2009 ble det lagt ned. I 2012 inngikk Smørdal en avtale med fornøyelsesparken Tusenfryd om å holde forestillinger på scenen to ganger om dagen i sommerens høysesong.

## Referanser
Skedsmo kommunestyre 2011–2015

**Skedsmo kommunestyre** har i perioden 2011–15 et flertall bestående av Arbeiderpartiet, Venstre, Sosialistisk Venstreparti, Kristelig Folkeparti og Senterpartiet. Disse partiene har totalt 25 av 47 mandater i kommunestyret. Opposisjonen består av Høyre, Fremskrittspartiet, Pensjonistpartiet og Folkets Røst By-og Bygdeliste. Ordfører er Ole Jacob Flæten fra Arbeiderpartiet, og varaordfører er Boye Bjerkholt fra Venstre.

## Kommunestyret
Kommunestyret møtes ca. en gang i måneden og legger hovedlinjene for utviklingen av Skedsmo og kommunale tjenester, inkludert fordelingen av de penger kommunen har til rådighet. I tillegg har Skedsmo et formannskap og fire hovedutvalg:

#Formannskapet – 13 medlemmer
#Hovedutvalg for helse og sosiale tjenester – 11 medlemmer
#Hovedutvalg for kultur, miljø og landbruk – 11 medlemmer
#Hovedutvalg for teknisk sektor – 11 medlemmer
#Hovedutvalg for utdanning – 11 medlemmer

Dertil kommer et kontrollutvalg på fem medlemmer som fører løpende tilsyn med den kommunale forvaltningen på vegne av kommunestyret, og påset at kommunen har en forsvarlig revisjonsordning.

## Valgresultat 2011

Kommunestyrevalget i 2011 ga følgende resultat:

## Kommunestyrerepresentanter 2011-2015

Kilde: Skedsmo kommune 

## Referanser





## Eksterne lenker
* Skedsmo kommune - Politikk og Samfunn
The Incredible Burt Wonderstone

***The Incredible Burt Wonderstone*** er en amerikansk komedie fra 2013. Filmen er regissert av Don Scardino, skrevet av John Francis Daley og Jonathan M. Goldstein, og har Steve Carell og Jim Carrey i hovedrollene. Carell har også bidratt som produsent.

## Handling
Illusjonisten Burt Wonderstone (Steve Carell) blir avdanket i magimiljøet da han og sidekick Anton Marvelton (Steve Buscemi) skiller lag, samt at det kommer en nyere og hippere illusjonist på banen i Steve Gray (Jim Carrey). Burt må dermed ha hjelp fra sin tidligere mentor Rance Holloway (Alan Arkin) og sin søte assistent Jane (Olivia Wilde) for å finne motivasjon til å slå tilbake igjen.

## Rolleliste
* Steve Carell i rollen som Burt Wonderstone
* Jim Carrey i rollen som Steve Gray
* Steve Buscemi i rollen som Anton Marvelton
* Olivia Wilde i rollen som Jane
* Alan Arkin i rollen som Rance Holloway
* James Gandolfini i rollen som Doug Munny
* Jay Mohr i rollen som Rick the Implausible
* Gillian Jacobs
* Brad Garrett i rollen som Dom
* Mason Cook i rollen som Young Burt Wonderstone
* Zachary Gordon i rollen som Willy
* David Copperfield i rollen som seg selv

## Trivia
* Michelle Monaghan, Jessica Biel, Sarah Silverman og Judy Greer var i diskusjonen om å spille den kvinnelige hovedrollen, som Olivia Wilde til slutt fikk.
* Sacha Baron Cohen ble vurdert for å spille Steve Gray.

## Eksterne lenker
* 
*
Sven-Erik Bucht

**Sven-Erik Bucht** (født 1954) er en svensk tidligere politiker for Socialdemokraterna, og var riksdagsmedlem i Sverige 2010–2019. Han ble valgt inn i riksdagen for Norrbottens läns valkrets på plass 348. Fredag 3. oktober 2014 ble han utnevnt til landsbygdminister i Stefan Löfvens første regjering i Sverige.

Bucht har bakgrunn som leder i formannskapet i Haparanda kommune, hvor han også virket som kommunalråd fram til 2010. Han ble i 2007 kåret til årets svenske av nyhetsmagasinet *[[Fokus (tidskrift)|Fokus]]*. Det var Bucht som overtalte Ingvar Kamprad å etablere et Ikea-varehus i Haparanda. Haparanda snudde fra å være en fraflyttingsbygd til i 2006 å være en av Sveriges største vekstkommuner.

I Riksdagsvalget i Sverige 2010 ble Bucht valgt med 17 674 personstemmer - tilstrekkelig for å komme inn i Riksdagen som representant for Norrbotten.

I riksdagen var Bucht vararepresentant i finanskomiteen. Den 30. januar 2019 gikk han av som medlem av riksdagen.

## Referanser

 


## Eksterne lenker
* 
* 
* Sven-Erik Bucht på Sveriges riksdags nettside
* Socialdemokraterna.se – Sven-Erik Bucht
Museo Nacional de Antropología

**Museo Nacional de Antropolgía** (**MNA**) er Mexicos nasjonale antropologimuseum. Det befinner seg i Chapultepec i Mexico by, mellom Paseo de la Reforma og Calzada Mahatma Gandhi. Dagens museumsbygning blei oppført fra 1963 til 1964, og består av 23 saler med faste utstillinger, en sal for midlertidige utstillinger og to auditorier. Utstillingssalene har et samla areal på 79&nbsp;700 m². Museet huser også lokalene til Biblioteca Nacional de Antropología e Historia. MNA er Mexicos mest besøkte museum, med rundt to millioner besøkende årlig.

Museet stiller ut mange av landets viktigste arkeologiske objekter fra den førkolumbiske perioden, med den aztekiske Solsteinen, de monumentale teotihuacanske skulpturene til ære for vanngudene, skatten fra grava til mayakongen Pakal og en toltekisk kjempestatue fra Tula som noen av de mest emblematiske. Museet har også en rekke utstillinger av indianske klesplagg og skikker. Utafor museet står det en påle hvor de besøkende kan overvære den toltekiske seremonien Danza de los Voladores.

## Eksterne lenker
*
Jorunn Berg

**Jorunn Berg** (født 13. august 1947) er en norsk lokalpolitiker. I perioden fra 2011 til 1. januar 2013 var hun ordfører i Bjarkøy kommune, hvor hun var valgt inn i kommunestyret fra Sandsøy og Fenes/Skjellesvik bygdeliste. Bjarkøy ble slått sammen med Harstad fra 1. januar 2013, og Berg ble dermed siste ordfører i Bjarkøy. Etter sammenslåingen gikk hun inn i Harstad kommunestyre som representant for Kristelig Folkeparti, hvor hun satt fram til valget i 2015.

## Referanser
Johan Hoff Ellingsen

**Johan Hoff Ellingsen** (født 10. juni 1875 på Fikke i Hamarøy, død 30. april 1948 på Fikke) var en politiker fra Hamarøy kommune i Nordland og stortingsrepresentant i perioden 1919–1921 for partiet Venstre. 

Ellingsen ble født på gården Fikke ved Buvåg nordøst for Oppeid og drev i en periode forretningsvirksomhet og landhandel på Skrova. Fra 1901 var han medlem av Hamarøy herredsstyre i to perioder frem til 1907. Fra 1907 drev han farsgården.

I 1910 ble Ellingsen valgt til ordfører i Hamarøy herredsstyre, et embete han hadde sammenhengende i tre perioder frem til 1919. I 1919 valgt fra kretsen Nordre Salten til å representere Nordlands amt på Stortinget hvor han var medlem i Finans- og tollkomitéen og i en kort periode i Skog- og vassdragskomitéen. Senere hadde Ellingsen ytterligere to perioder i Hamarøy herredsstyre fra 1934 til 1937 og fra 1937 til 1945.

## Referanser


## Kilder
* Norsk samfunnsvitenskapelig datatjeneste, Politikerarkivet: Johan Hoff Ellingsen. Besøkt 09. oktober 2012.

## Eksterne lenker
*
Tønnes Braastein

**Tønnes Georg Larsson Braastein** (født 12. mai 1861 i Høyland i Rogaland, død 30. mai 1924) var en norsk bonde, lærer og kulturarbeider. Han skrev seg i yngre år som *Braasten*.

Braastein oversatte *[[Sagaen om Hønse-Tore|Soga um Hønsa-Tore]]* til nynorsk i 1909.

## Kilder
* Ola Aurenes. *Høyland gards- og ættesoge*. 1954
* Gustav Indrebøs forord til 1929-utgaven av *Soga um Hønsa-Tore*
Downey

**Downey** kan vise til:

*Downey (California) – en by i California, USA
*Downey (Idaho) – en by i Idaho, USA
*Brian Downey (trommeslager) – irsk trommeslager
*Robert Downey jr. – amerikansk skuespiller
Leiv Dyrhaug

**Leiv Dyrhaug** (født 1. november 1912 i Nord-Odal, død 16. november 2000 i Sandefjord) var en norsk filolog og ordbokredaktør, fra 1947 bosatt i Sandefjord, hvor han var lektor ved gymnaset.

Dyrhaug ble cand.philol. i 1939 og arbeidet først i Levanger. Under krigen ble han avsatt, og livnærte seg av gårdsarbeid på hjemgården på Sand. Han var aktiv i hjemmefronten under krigen. 

Han utga en tysk-nynorsk ordbok i 1946 og oversatte *[[Soga om røykdølane]]* til nynorsk i 1981. Han var far til lektor, lokalhistoriker og sakprosaforfatter Tore Dyrhaug.

## Kilder
* Intervju med Tore Dyrhaug i *[[Øyene]]* 31.5.2012
Skarlagen

**Skarlagen** (på nynorsk *skarlak*) eller **skarlagenrød**  er en høyrød farge. Skarlagen minner om karmin som er litt mer blålig, og om sinoberrød som er mer oransje.

Opprinnelig betegnet skarlagen et kostbart, vevd ullstoff med denne rødfargen, eller plagg som var laget av stoffet. Ordet ble også brukt om et fargestoff som ble framstilt av tørkede skjoldlus av arten cochenille og ble brukt til å farge tøy. Selve ordet har trolig persisk opprinnelse og kommet til norsk via latin. Det fins i engelsk i formen *scarlet* hentet fra det latinske *scarlata*. 

## Se også
*Rød
*Karmin
*Sinoberrød
*Skarlagensfeber (*scarlatina*), en type streptokokkinfeksjon

## Eksterne lenker
* Oppslagsordet i wikitonary
* Oppslagsordet «skarlagen» i ''Ordbog over det danske sprog 1700-1950''
* Oppslagsordet «skarlagen» i ''www.denstoredanske.dk''
Knut Espeland

**Knut Espeland** (født 24. april 1963) er en lokalpolitiker for Kristelig Folkeparti, som var ordfører i Spydeberg kommune fra 2011 til 2015. Han er varaordfører fra 2015

Fra 2015 er han medlem av hovedstyret i Norsk Luthersk Misjonssamband (NLM). 

Fra 2019 til 2021 er han leder for høyskolestyet ved NLA Høgskolen .

Espeland er gift og har fire barn.

## Referanser


## Eksterne lenker
*
Jama (mytologi)

I den buddhistiske mytologien er **Jama** () en dharmapala (vredets gud) sagt å dømme de døde og presidere over narakaene og syklusen av gjenfødelse.

Selv om den opprinnelig er basert på guden Jama fra den hinduistiske vedaene, har den buddhistiske Yama utviklet ulike myter og ulike funksjoner fra den hinduistiske guddommen. Den har også blitt spredt langt mer allment og er kjent i alle land hvor buddhisme praktiseres, inkludert Kina og Japan.
Jon-Ivar Nygård

**Jon-Ivar Nygård** (født 1973) er en norsk politiker (Ap) som er samferdselsminister i Jonas Gahr Støres regjering fra 2021. Han ble ordfører i Fredrikstad i 2011, og ble gjenvalgt som ordfører etter kommunestyrevalget i 2015 og i 2019.

Nygård har vært folkevalgt i Fredrikstad siden 1993. I perioden 2007–2011 satt han i formannskapet og var gruppeleder for Arbeiderpartiet i Fredrikstad bystyre.

Nygård ble innvalgt som stortingsrepresentant som Østfold Arbeiderparti sin førstekandidat ved stortingsvalget 2021.

Nygård er cand.mag. fra Universitetet i Oslo. Han har også vært ansatt som HR-rådgiver i Fredrikstad kommune. 

## Referanser


## Eksterne lenker
*
Terje Olsen (politiker)

**Terje Olsen** (født 1951) er en norsk politiker (H). Han var fylkesordfører i Troms fra 2007 til 2011 og fylkesråd for samferdsel og miljø fra 2011 til 2013.

Olsen meldte seg inn i Unge Høyre da han var tidlig i 20-årene.

Han var medlem av Troms fylkesting fra 1988 til 2015. Han var leder i Høyres fylkestingsgruppe fra 1988 til han ble valgt til fylkesordfører i 2007. Fylkestinget hadde en parlamentarisk styreform, så den utøvende makten lå hos fylkesrådet. I 2011 ble Olsen fylkesråd for samferdsel og miljø. I 2013 ville ikke Høyres fylkestingsgruppe stille seg bak fylkesrådets budsjettforslag, og Olsen og Magnus Mæland måtte gå av som fylkesråder.

Han var fylkesleder i Troms Høyre fra 2002 til 2010.

Olsen har også vært medlem av Nordreisa kommunestyre. Fra 2003 til 2008 var han kommunens varaordfører.

Han er utdannet sykepleier og arbeidet i mange år ved Sonjatun helsesenter på Storslett.

## Referanser


## Eksterne lenker
* 
*
René Rafshol

**René Rafshol** (født 23. desember 1972) er en lokalpolitiker fra Høyre som er ordfører i Råde kommune fra 2011. Han ble gjenvalgt som ordfører ved kommunestyrevalget i 2015.

## Referanser


## Eksterne lenker
* Nettsiden til Råde kommune: «Ordførerens side»
Håvard Wennevold Osflaten

**Håvard Wennevold Osflaten** (født 2. mars 1971 i Askim) er en norsk lokalpolitiker for Arbeiderpartiet, som var ordfører i Hobøl kommune fra 2011 til 2015. Han har tidligere vært varaordfører i Spydeberg kommune, vararepresentant til Stortinget, og leder i Østfold AUF.

Osflaten er utdannet førskolelærer

## Referanser


## Eksterne lenker
*
E. Myles Standish

**Erland Myles Standish, Jr.** (født 5. mars 1939) er en amerikansk matematisk astronom og tidligere professor ved Yale University. Han arbeidet for CalTechs Jet Propulsion Laboratory. Han har publisert over 300 artikler hovedsakelig om solsystemets dynamikk og himmelmekanikk.@

Standish arbeid mot utviklingen av efemerideene førte ham også inn i feltet av astronomiens historie, inkludert studier av den nylig bemerkede forekomsten av Neptun som fantes i notatene til Galileo Galieli. Han identifiserte et ekstra manuskript med observasjoner fra Galilei (som hadde ansett det som en bakgrunnsstjerne mens han studerte satellittene til Jupiter) og han analyserte dens betydning for dagens efemerider.

## Referanser
Nicholas Mayall

**Nicholas Ulrich Mayall** (født 9. mai 1906 i Moline i Illinois, død 5. januar 1993 i Tucson i Arizona) var en amerikansk observasjonsastronom. Etter å ha mottatt doktorgraden fra University of California, Berkeley arbeidet Mayall ved Lick Observatory hvor han var fra 1934–1960, med unntak av en kort periode ved MITs strålingslaboratorium under andre verdenskrig.

I sin tid ved Lick bidro Mayall til astronomisk kunnskap om tåker, supernovaer, spiralgalaksers indre bevegelser, rødforskyvning hos galakser og opprinnelsen, alderen og størrelsen til universet.

## Referanser


## Litteratur
* 
* 

## Eksterne lenker
* Mayall and others inspecting the Mayall 4-meter primary blank.
* Picture of Mayall next to the telescope named in his honor.
* Mayall observing the sun with others in 1964.
* Mayall on March 2, 1973 viewing through the telescope to be named in his honor. -->
Robert Sutton Harrington

**Robert Sutton Harrington** (født 21. oktober 1942, død 23. januar 1993) var en amerikansk astronom som arbeidet ved United States Naval Observatory (USNO).  Han var svært aktiv i letingen etter *[[Planet X]]*.

Harrington ble født nær Newport News, Virginia. Hans far var arkeolog. Han giftet seg med Betty-Jean Maycock i 1976 og de fikk to døtre. Asteroiden 3216 Harrington er oppkalt etter ham.

## Referanser


## Eksterne lenker
* US Naval Observatory: obituary
* BAAS '''25''' (1993) 1496
Formel 1-sesongen 1967

**Formel 1-sesongen 1967** var den attende sesongen av FIAs Formel 1-verdensmesterskap. Sesongen startet 2. januar 1967 og ble avsluttet 22. oktober etter elleve løp. Denny Hulme vant verdensmesterskapet for førere, mens konstruktørmesterskapet ble vunnet av Brabham-Repco, som tok sin andre tittel på rad. I løpet av året ble det også kjørt seks Formel 1-løp utenom verdensmesterskapet.

## Oppsummering av sesongen
Til Nederlands Grand Prix presenterte Lotus den nye Ford-sponsede Cosworth DFV-motoren, som skulle bli en av de mest enestående racingmotorene noensinne, med i alt 155 seiere i Grand Prix-løp, Le Mans og Indianapolis. Selv om Jim Clark vant fire løp så var det Denny Hulme som tok førertittelen, som følge av mer stabile resultater. På Spa skaffet Dan Gurney Eagle-teamet deres eneste seier, og Pedro Rodríguez sørget for Cooper-teamets siste seier i et dramatisk Sør-Afrikas Grand Prix hvor den lokale føreren John Love var nær med å ta seieren i en utdatert Cooper-Climax.

Denny Hulme var den første føreren som vant førertittelen uten å ha hatt pole position i noen løp i sesongen. Kun Niki Lauda har senere klart å gjenta dette, i .

### Løpskalender og resultatsammendrag

## Konstruktører og førere
Følgende konstruktører og førere konkurrerte i Formel 1-verdensmesterskapet i 1967.

* Rosa bakgrunn angir Formel 2-deltakere i Tysklands Grand Prix

## Sluttresultater 1967
### Førermesterskapet
Poeng ble gitt til de første seks plassene med henholdsvis 9, 6, 4, 3, 2 og 1 poeng. Kun de fem beste resultatene av de seks første løpene og de fire beste resultatene fra de siste fem løpene ble regnet med i sammendraget i verdensmesterskapet. I tabellen er tallene uten parentes poengene som ble regnet med i mesterskapet, mens tall i parentes er alle poengene.

### Konstruktørmesterskapet
Som for førermesterskapet ble det i konstruktørmesterskapet gitt poeng til de første seks plassene med henholdsvis 9, 6, 4, 3, 2 og 1 poeng. En konstruktør fikk imidlertid bare poeng for sin høyest plasserte bil. Kun de fem beste resultatene av de seks første løpene og de fire beste resultatene fra de siste fem løpene ble regnet med i sammendraget i verdensmesterskapet. **Fet skrift** i tabellen angir plasseringer som ble regnet med i mesterskapet. Poengsum uten parentes er mesterskapspoeng; nummer i parentes alle poengene.

## Resultater fra løp utenom verdensmesterskapet
Øvrige Formel 1-løp i 1967, som ikke inngikk i verdensmesterskapet.

## Referanser


## Eksterne lenker
*
Ernest William Brown

**Ernest William Brown** (født 29. november 1866 i Hull, død 22. juli 1938 i New Haven i Connecticut) var en britisk astronom og matematiker.

Brown var professor i matematikk i New Haven, USA. Han er kjent for sine undersøkelser og tabeller over månens bevegelser, basert på George William Hills utarbeidete teori. Han studerte også planetenes bevegelse og beregnet banene til trojanske asteroider.

## Referanser


## Kilder
* Svensk uppslagsbok, Lund 1930
Alessandro Morbidelli

**Alessandro Morbidelli** (født 2. mai 1966) er en italiensk astronom og planetolog som arbeider ved Observatoire de la Côte d'Azur i Nice.

Morbidelli har spesialisert seg i solsystemets dynamikk, spesielt planetdannelse og vandring og strukturen av asteroide- og Kuiperbeltet.

I 2000 mottok han Urey-prisen fra Division for Planetary Sciences ved American Astronomical Society.

## Publikasjoner
* Jewitt, D.C.; Morbidelli, A.; Rauer, H. – «Trans-Neptunian Objects and Comets», *Springer*, 2008

## Referanser


## Eksterne lenker
* Talk of Alessandro Morbidelli at the Origins 2011 congress
Trond Mohn forskningsstiftelse

**Trond Mohn Forskningsstiftelse,** (opprettet 22. desember 2004), tidligere Bergens medisinske forskningsstiftelse, er en allmennyttig stiftelse som støtter forskning i Norge. I 2014 endret stiftelsen navn til Bergens forskningsstiftelse, og Frank Mohns Stiftelse ble samtidig fusjonert inn. I 2019 ble navnet endret til Trond Mohn stiftelse, og 1. januar 2024 fikk stiftelsen sitt nåværende navn.  

Ved inngangen til 2025 utgjorde kapitalen i stiftelsen 3,064 milliarder kroner. Totalt har stiftelsen tildelt 1,869 milliarder kroner til mer enn 200 prosjekter. Trond Mohn forskningsstiftelse er basert på donasjoner fra Trond Mohn, Marit Mohn og Frederik Mohn. Stiftelsen bidrar med finansiering av forskning på en rekke fagområder, med hovedvekt på medisinsk forskning.

Stiftelsen har som allment formål å støtte forskning og forskningsfremmende tiltak ved Universitetet i Bergen og Helse Bergen HF. Den støtter også forskning og forskningsfremmende tiltak ved andre forskningsutførende institusjoner i Norge, fortrinnsvis i samarbeid med institusjoner lokalisert i Bergen. Et godt eksempel på slikt nasjonalt samarbeid er prosjektet Ren matematikk i Norge, som samler flere universiteter om å styrke grunnforskning og faglig utvikling i matematikk.

## Referanser


## Eksterne lenker
*
*Trond Mohn forskningsstiftelse på Linkedin
*Trond Mohn Forskningsstiftelse på Facebook
*Stiftelsens vedtekter

* Milliardgave til forskning i Bergen
* Samarbeidsavtale med UiB
Pedro Rodríguez

**Pedro Rodríguez** eller **Pedro Rodriguez** er navnet til flere personer:

*Pedro Rodríguez (biskop) (d. 1310) – spansk kardinal
*Pedro Rodriguez de Campomanes (1723–1802) – spansk greve og statsmann
*Pedro Rodríguez (racerfører) (1940–1971) – meksikansk racerfører
*Pedro (fotballspiller) (f. 1987) – spansk fotballspiller
Balvasshytta

**Balvasshytta** (600 moh.) er en ubetjent DNT-hytte drevet av Sulitjelma og Omegn Turistforening. Hytten ligger ved sørenden av Balvatnet/Bálljávrre, og har 4 køyeplasser.

## Referanser
Stiftelsen Kristian Gerhard Jebsen

**Stiftelsen Kristian Gerhard Jebsen** er en norsk, allmennyttig stiftelse som ble opprettet i 2009 for å hedre minnet om Kristian Gerhard Jebsen og hans innsats for norsk og internasjonal skipsfart og næringsvirksomhet.

Kapitalbasen ved utgangen av 2024 var omtrent 550 mill. kroner.  Stiftelsens kapital skal komme ulike samfunnsnyttige formål til gode. Aud Jebsen var initiativtager og donator til stiftelsen, som hun etablerte sammen med sine tre sønner. På etableringstidspunktet var siktemålet at stiftelsen skulle være virksom i 30 år.

Stiftelsen Kristian Gerhard Jebsen har en forholdsvis omfattende formålsbestemmelse, og i sine første år konsentrerte den seg i hovedsak om å gi støtte til ulike prosjekter innenfor henholdsvis medisinsk forskning og maritim/marint rettet forskning. På disse områdene ønsket stiftelsen gjennom sin virksomhet å styrke en fri og uavhengig norsk forskning samt bidra til å bygge sterke internasjonale forskningsmiljøer. Stiftelsen rettet etter hvert oppmerksomheten også mot kulturfeltet, og vedtok høsten 2011 sin første kultursatsing. Fellesnevner for stiftelsens engasjement er en målsetning om å bidra til å realisere prosjekter på internasjonalt toppnivå..

## Sentre for medisinsk forskning
Per 2025 har stiftelsen bidratt til opprettelsen av 26 sentre for medisinsk forskning.. 

### Sentre ved Universitetet i Oslo
Ved Universitetet i Oslo er det (per april 2024) tre K.G. Jebsen-sentre for medisinsk forskning.

* K.G.     Jebsen-senter for hjertemarkører

* K.G. Jebsen-senter     for utviklingsforstyrrelser
* K.G.     Jebsen-senter for hjernevæskeforskning

### Sentre ved Universitetet i Bergen
Ved Universitetet i Bergen er det (per 2024) to K.G. Jebsen-sentre for medisinsk forskning:

* K.G. Jebsen-senter for     Parkinsons sykdom
* K.G.     Jebsen-senter for myeloid blodkreft

**Senter ved NTNU**

·        K.G. Jebsen-senter for Alzheimers sykdom

## Referanser


## Eksterne lenker
* Stiftelsen Kristian Gerhard Jebsen
Thomas Jefferson Jackson See

**Thomas Jefferson Jackson (TJJ) See** (født 19. februar 1866, død 4. juli 1962) var en amerikansk astronom og matematiker med stort potensial som endte et fargerikt liv, men uten å ha oppnådd noen vitenskapelig framgang innenfor astronomi eller fysikk. Han er kjent for å ha hatt en kontroversiell karriere forfulgt av plagiat, for å ha fått sparken fra personalet ved to observatorier, for å fremme storstilte selvopptatte påstander, for å ha blitt sendt i 'eksil' til en isolert utpost, og for hans heftige angrep på relativitetsteorien.

Han var født i Missouri og tok sin utdannelse ved Missouri State University i årene 1889-1892, og sin doktorgrad ved Universitetet i Berlin i 1893. See arbeidet ved en rekke observatorier i USA, men ble fristilt grunnet en rekke samarbeidsproblemer, ble åpenbart oppfattet som både merkelig og vanskelig. Hans lengste ansettelse (1903-1930) var ved et observatorium på halvøya Mare Island i Vallejo i California. I løpet av hans karriere var han involvert i påstander om at han plagierte og upassende tok andel av andres vitenskapelig arbeid. Da Pluto ble oppdaget ble det foreslåtte navnet «Cronus» avvist kun for at det kom fra See.

## Referanser


## Litteratur
* «Professor See», omtale av *Brief Biography and Popular Account of the Unparalleled Discoveries of T.J.J. See*, *The Nation*, xcviii, 1914, s 307–308
* «Capt. T. J. J. See, Astronomer, 96: Co-Founder of Observatory Dies - Disputed Einstein», nekrolog i *The New York Times*, 5. juli 1962, s. 22; se også nekrolog i *Physics Today*, vol 15(8), (august, 1962) s. 80
* Ashbrook, Joseph (1984): «The Sage of Mare Island» fra *The Astronomical Scrapbook*, , Cambridge University Press, pp.&nbsp;111–115. (Se også *Sky & Telescope*, oktober, 1962, s. 193)
*
Sotra Facula

**Sotra Facula** (oppkalt etter øya Sotra i Hordaland) er et fjell på saturnmånen Titan og muligens en isvulkan. Fjellet har en høyde på opp mot &nbsp;m over det omkringliggende terrenget.

## Referanser
Observatoire de la Côte d’Azur

**Observatoire de la Côte d'Azur** (OCA) er et nettverk av observatorium i Frankrike. Det ble opprettet i 1988 med sammenslåingen av to observatorier:
# Observatoire de Nice
# CERGA (Centre d'études et de recherches géodynamiques et astronomiques)

## Eksterne lenker
*
Jan-Folke Sandnes

**Jan-Folke Sandnes** (født 31. juli 1956 i Stockholm, Sverige) er en skogsavvirker og politiker bosatt på Innhavet i Hamarøy kommune.

Sandnes var ordfører i Hamarøy for partiet Høyre  i perioden fra 2003 til 2007, og han var representant i kommunestyret i perioden fra 2011 til 2015. I 2015 ble han på ny valgt som ordfører i Hamarøy.

## Referanser


## Kilder
* Høyres hjemmeside: Jan-Folke Sandnes. Besøkt 09. oktober 2012.
Serge Haroche

**Serge Haroche** (født 1944) er en fransk fysiker. Han er tilknyttet Collège de France og École normale supérieure i Paris. Haroche er kjent for sitt arbeid med kvantefysikk og ble i 2012 tildelt Nobelprisen i fysikk.

Haroche ble tildelt Nobelprisen i fysikk sammen med David J. Wineland «for banebrytende eksperimentelle metoder som muliggjør måling og styring av individuelle kvantesystem.» De to forskerne har uavhengig av hverandre utviklet metoder som gjør det mulig å måle og styre kvantepartikler uten at de blir ødelagt.

## Utmerkelser
Brasil hedret i 2007 Haroche med storkors av Den nasjonale fortjenstorden for vitenskap. Den 14. juli 2017 ble han forfremmet til storoffiser av Æreslegionen.

## Referanser


## Eksterne lenker
* 
* Biography, fra Collège de France
Arealplan

**Arealplan** er en del av kommuneplanen. Arealplanen skal vise sammenhengen mellom fremtidig samfunnsutvikling og arealbruken i kommunen. Videre skal arealdelen av kommuneplanen vise hovedtrekkene i arealdisponeringen og rammer og betingelser for hvilke nye tiltak og ny arealbruk som kan settes i verk.

Arealplan er en oversiktsplan over hele kommunens område, mens reguleringsplan ofte er en mer detaljert plan over mindre områder.

## Eksterne lenker
* § 11-5, Lovdata
* Kapittel 12, Lovdata
* § 11-5 i lovkommentaren, Miljøverndepartementet
* § 12-1 i lovkommentaren, Miljøverndepartementet
* Veiledere til arealdelen og reguleringsplan, Miljøverndepartementet
* Plankartsiden, Miljøverndepartementet
David J. Wineland

**David Jeffrey Wineland** (født 24. februar 1944 i Milwaukee) er en amerikansk fysiker tilknyttet National Institute of Standards and Technology (NIST) i Boulder i Colorado. Han er kjent for grunnforskning innen eksperimentell kvantefysikk, særlig for arbeid med ionefeller, og ble i 2012 tildelt Nobelprisen i fysikk.

Wineland ble tildelt Nobelprisen i fysikk sammen med Serge Haroche «for banebrytende eksperimentelle metoder som muliggjør måling og styring av individuelle kvantesystem.» De to forskerne har arbeidet med hvert sitt system. Haroche har arbeidet med fotoner i mikrobølgeområdet fanget mellom to svært perfekte speil av superledende materiale, mens Wineland arbeidet med ioner fanget i elektromagnetiske ionefeller. 

Ionefeller ble teoretisert og utviklet på 1970-tallet. Hans Georg Dehmelt og Wolfgang Paul delte i 1989 en Nobelpris for utviklingen av teknikken. Wineland arbeidet på denne tiden sammen med Dehmelt, og var blant annet med på å teoretisere kjøleteknikken Doppler-kjøling for ioner sammen med Dehmelt i 1975, som var et viktig steg mot realiseringen av fellene. Wineland var også med på de første eksperimentene med ionefeller i 1978. Videre på 1980- og 1990-tallet har Wineland arbeidet med å perfeksjonere fellene, samt utvikle teknikker for å manipulere og måle tilstanden til ionet eller ionene fanget i fellen ved hjelp av laserlys.

## Karriere

Wineland er utdannet ved University of California, Berkeley og Harvard University, der han tok doktorgraden i 1970.

Etter avlagt doktorgrad var Wineland forsker ved University of Washington, der han var fram til han i 1975 startet ved National Institute of Standards and Technology.

## Utmerkelser
* Wineland ble i 2007 tildelt National Medal of Science.
* Nobelprisen i fysikk, 2012

## Referanser
Austin Mahone

**Austin Carter Mahone **(født 4. april 1996) er en amerikansk popsanger som ble populær i 2011 etter å ha lagt ut egenproduserte musikkvideoer på YouTube.

## Singler
* «11:11» (14. februar 2012)
* «Say Somethin» (5. juni 2012)
* «Say You're Just A Friend» (3. desember 2012)
* «Heart In My Hand» (16. april 2013)
* «What About Love» (10. juni 2013)
* «Banga Banga!» (6. november 2013)
* «Mmm Yeah (feat. Pitbull)» (26. januar 2014)
* «U» (14. februar 2014)
* «U smile» (29. juli 2014)

## Referanser


## Eksterne lenker
* 
* 
* 
*
Marcos Camozzato

**Marcus Comozzato** (født 17. juni 1983) er en brasiliansk fotballspiller som spiller i den brasilianske klubben Ponte Preta etter å ha spilt to sesonger i Club Brugge og fire sesonger i Standard Liège.

## Referanser


## Eksterne lenker
* 
*
Allen J. Bard

**Allen Joseph Bard** (1933–2024) var en amerikansk kjemiker som var professor ved University of Texas at Austin. Bard konstruerte et elektrokjemisk mikroskop som kan benyttes for å finne kreftceller. Forskningen hans ligger i grenselandet mot medisin.

Bard studerte ved City College of New York og deretter ved Harvard University, der han avla doktorgrad i 1958. Samme år ble Bard tilknyttet University of Texas at Austin, der han siden forsket og underviste.

Bard mottok i 2002 Priestleymedaljen og fikk i 2008 Wolfprisen i kjemi. Han ble i 1990 medlem av American Academy of Arts and Sciences.

## Referanser


## Eksterne lenker
* Allen J. Bard Research Group,University of Texas at Austin
Ganesa Macula

**Ganesa Macula** er en mørk formasjon på saturnmånen Titan. Den er oppkalt etter den hinduistiske guden Ganesha.

Ganesa har forsøksvis blitt identifisert som en kryovulansk kuppel; et resultat av en blanding av vann og ammoniakk sendt ut fra midten av kuppelen og som har spredt seg ut til en pannekake-lignende avleiring.

## Referanser
Omar M. Yaghi

**Omar M. Yaghi** (født 1965) er en jordanskfødt amerikansk kjemiker og nobelprisvinner som er tilknyttet University of California, Berkeley. Han er regnet blant de mest betydelige kjemikere i verden og er kjent for sitt arbeid med avanserte zeolitter og utvikling av MOFer (*metal-organic framework*) og COFer (*covalent organic framework*). Arbeidet har betydning for å kunne fange og lagre karbondioksid. Den 8. oktober 2025 ble han tildelt Nobelprisen i kjemi sammen med Susumu Kitagawa og Richard Robson.

Yaghi har doktorgrad fra University of Illinois at Urbana–Champaign og gjorde postdoktorarbeid ved Harvard University. Han arbeidet ved Arizona State University (1992–1998), University of Michigan (1999–2006) og University of California, Los Angeles (2007–2011) før han begynte ved University of California, Berkeley.

## Referanser


## Eksterne lenker
* Yaghi Laboratory, Department of Chemistry, University of California, Berkeley
Michael Grätzel

**Michael Grätzel** (født 11. mai 1944 i Dorfchemnitz i Sachsen) er en tysk professor i kjemi ved École polytechnique fédérale de Lausanne i Sveits. Han er kjent for sitt arbeid med fotovoltaiske solceller og har utviklet den elektrokjemiske solcellen kalt Grätzelcellen.  

Grätzel har doktorgrad fra Technische Universität Berlin.

Han har mottatt mange utmerkelser, blant dem Balzanprisen og Faradaymedaljen.

## Referanser
Herresalen og Jomfrusalen

**Herresalen og Jomfrusalen** er navnet på to bygdeborger på Tunøya i Sarpsborg kommune, Østfold. De er kanskje det mest kjente eksempel på det fenomenet som kalles «tvillingborger». Borgene antas å være anlagt i folkevandringstida, rundt 400-tallet.

Borgene ligger på hver sin side av nåværende Fv 553, Maugestenveien, som følger et eldgammelt veifar fra kirkestedet ved Tune og nordover Tunøya. Det er nærliggende å tro at plasseringen av disse to borgene er bestemt av denne veien, og at de er ment som et forsvar mot militære angrep rettet mot sentralstedet ved Tune.

*Jomfrusalen* ligger ca. 500 m nord for Ravneberget fort, rett øst for fylkesveien. Den ligger på en bergkolle, ca. 350 m nord-sør, ca. 100 m øst-vest, og som faller bratt av til alle kanter bortsett fra nordsiden, der adgangen er sperret av en ca. 50 meter lang mur med en inngang.

*Herresalen* ligger på en større kolle vest for Jomfrusalen, og mellom fylkesveien og Herresalveien. Den er ca. 400 m nord-sør og 200 m øst-vest. Som ved Jomfrusalen er den best tilgjengelig fra nordsiden. Her er adgangen sperret med en ca. 150 meter lang mur med tre innganger. Muren starter ved bratthenget mot vest og svinger sørover langs østsiden av kollen.


File:Jomfrusal03.jpg|
File:Jomfrusal02.jpg
File:Jomfrusal04.jpg


## Referanser
Tour of Beijing 2012

**Tour of Beijing 2012** var den andre utgaven av sykkelrittet Tour of Beijing. Det ble arrangert fra 9. til 13. oktober 2012. Rittet strakte seg over 753&nbsp;km. Rittet arranges i Beijing, Kina, og går gjennom de ulike distriktene der.

Opprinnelig skulle 18 ProTeams og et kinesisk landslag stille til start. I tillegg ble Argos-Shimano invitert til å delta. Grunnet de politiske uenighetene mellom Kina og Japan, valgte laget å trekke seg. Det kinesiske sykkelforbundet valgte også å ikke stille med lag, og det kinesiske ProContinentaltour-laget, Champion System, ble i stedet invitert til å delta.

## Etapper
### Tirsdag 9. oktober – 1. etappe
; Den himmelske freds plass – Beijings nasjonalstadion, 117&nbsp;km 

### Onsdag 10. oktober – 2. etappe
; Beijings nasjonalstadion – Mentougou, 126&nbsp;km 

### Torsdag 11. oktober – 3. etappe
; Mentougou – Badaling, 162,6&nbsp;km 

### Fredag 12. oktober – 4. etappe
; YanQing Gui Chuan Square – Changping, 165,6&nbsp;km 

### Lørdag 13. oktober – 5. etappe
; Changping – Pinggu, 182,5&nbsp;km 

## Sammenlagt
**Ledertrøyer per etappe**

|}

**Sammenlagt**

**Poengkonkurransen**

 
**Klatrekonkurransen**

**Ungdomskonkurransen**

## Referanser


## Eksterne lenker
*
Ann-Kristin Sørvik

**Ann-Kristin Sørvik** (født 21. mars 1957) er en norsk politiker for Senterpartiet som 2011-2015 var ordfører i Averøy kommune. Hun var leder av Møre og Romsdal Senterparti fra 2006 til 2014 og har sittet i Averøy kommunestyre siden 1999.

Sørvik har arbeidet som selvstendig næringsdrivende og kirketjener. Fra 2016 er hun leder av bispedømmerådet i Møre bispedømme..

## Referanser
Brødrene Øyo

**Brødrene Øyo** er en norsk knivfabrikk, som ble etablert på Geilo i 1882 av Knut Øyo. Fabrikken ble et familieakjseselskap i 1957. Produksjonen startet med Ljå, og fortsatte etterhvert med å i tillegg produsere kjøkkenkniver og verktøy. 
Selskapet produserer i dag Økser, Brekkjern, kjøkkenkniver, murerverktøy, skraper og meisler, samt skaft og diamantbryner.

## Eksterne lenker
* Hjemmesider
Stephen J. Lippard

**Stephen J. Lippard** (født 12. oktober 1940 i Pittsburgh i Pennsylvania) er en amerikansk kjemiker, som er professor ved Massachusetts Institute of Technology (MIT). Han har biokjemi og uorganisk kjemi som sine forskningsfelt og har bidratt til nyvinninger i medisin. Lippard har utviklet legemiddelet cisplatin, som benyttes i behandling av testikkel- og eggstokkreft.

Lippard studerte ved Haverford College og avla i 1965 doktorgrad ved MIT. I 1966 begynte han ved Columbia University, der han ble professor i 1972. Lippard har vært professor i kjemi ved MIT siden 1983.

Han har mottatt den amerikanske utmerkelsen National Medal of Science.

## Referanser


## Eksterne lenker
* Lippard Research Group, Massachusetts Institute of Technology
Veslefrikk (album)

***Veslefrikk*** er et musikkalbum med Veslefrikk, utgitt i 1978. Dette er gruppas debutalbum.

## Sporliste

# «Vi mener i dag» (Veslefrikk/Terje Wiik)
# «Det er deg jeg vil ha» (Veslefrikk/Sten Bergmann)
# «Lotte» (Henning Jacobsen)
# «Deling i to» (Asbjørn Eiden/Veslefrikk)
# «Irsk polka» (Trad.)
# «De kaller oss pøbler» (Henninge Astrup/Veslefrikk)
# «Uka er slutt» (Henninge Astrup/Lasse Nilsen)
# «Karakterrock» (Veslefrikk)
# «Veslefrikk» (Veslefrikk)

## Medvirkende
### Veslefrikk
* Anne Grete Preus - sang, gitarer, piano, låtskriver
* Terje Wiik - mandolin, låtskriver
* Per Vestaby - bass, munnspill, kor, låtskriver
* Hege Rimestad - fele, gitar, vokal, kor, låtskriver
* Frank Berg Olsen - trommer, kor, låtskriver
### Øvrige medvirkende
* Jostein - produsent
* Bent Patey - gitarer
* Ole Henrik Giørtz - piano
* Lars Helljesen - sang, kor, låtskriver
* Jan-Arne Rundgren - fotograf 
## Eksterne lenker
* Veslefrikk
Roman Weidenfeller

**Roman Weidenfeller** (født 6. august 1980 i Diez) er en tysk tidligere fotballspiller. Weidenfeller spilte som keeper. Han spilt for de tyske klubbene Borussia Dortmund og  Kaiserslautern. 

Han la opp etter sesongen 2017/2018.

## Landslaget
Han debuterte for det tyske landslaget den 19. november 2013 mot England på Wembley Stadium, noe som gjorde han til den eldste keeperen som debuterte på det tyske landslaget noensinne.

## Meritter
;Borussia Dortmund
* Bundesliga (2): 2010–11, 2011–12
* DFB-Pokal (1): 2011–12
* DFL-Supercup (2): 2008, 2013

## Referanser


## Eksterne lenker
* 
* 
* 
*
Smalhans (album)

***Smalhans*** er et musikkalbum med Smalhans, utgitt i 1981. Dette er bandets debutalbum og inneholder bl.a. «Deilige Malena» og «Eg e'kje inn, eg e'kje ud».

## Sporliste

# «Deilige Malena» (Larsen/Jensen)
# «Smalhans» (Smalhans/Kallevig/Jensen)
# «Kossen ska eg gjørr det då?» (Jensen/Stangeland/Hansen)
# «Svar oss» (Larsen/Jensen)
# «Eg e'kje rette typen» (Kjell Arne Jensen)
# «Eg blir galen» (Kjell Arne Jensen)
# «Eg e'kje inn, eg e'kje ud» (Kjell Arne Jensen)
# «Du sko ha gjort det før» (Stangeland/Jensen)
# «Kveldsvise» (Stangeland/Jensen)
# «Fira kvide vegger» (Fyllingen/Stangeland/Jensen)
# «Det e'kje mi skyld» (Kjell Arne Jensen)
# «Det kan'kje vera meg» (Jensen/Stangeland/Hansen)

## Medvirkende
### Smalhans
* Bjørn Kallevig - sang, låtskriver
* Reidar Larsen - keyboard, vokal, kor, låtskriver
* Jan Helge Didriksen - gitar, kor
* Odd Stangeland - gitar, låtskriver
* Kjell Arne Jensen - bass, gitar, produsent, xylofon, kor, låtskriver
* Rolf Oanes - trommer
* Hans Christian Hansen - perkusjon, låtskriver
### Øvrige medvirkende
* Ola Selvær - produsent 
* Geir Samsonsen - gitarer
* Alf Terje Hana - gitarer
* Tor Rønnevig - saksofon 
* Nina Askeland - sang, kor
* Magnar Fyllingen - låtskriver

## Eksterne lenker
* Smalhans
Åse R. Severinsen

**Åse Ragnhild Røsstad Severinsen** (født 24. januar 1950) er en lokalpolitiker for Høyre fra 2011 til 2015 var ordfører i Søgne kommune. Hun har arbeidet som lærer og rektor. 

## Referanser
Pingbian Miao

**Pingbian** (kinesisk: 屏边苗族自治县; pinyin: *Píngbiān miáozú Zìzhìxiàn*) er et autonomt fylke for miaofolket i det autonome prefektur Honghe i provinsen Yunnan i Folkerepublikken Kina.

Befolkningen var på  innbyggere i1999.

## Administrative enheter
**Storkommune:** 
*Yuping (玉屏镇)

**Kommuner:**
*Xinxian (新现乡), Heping (和平乡), Baihe (白河乡), Baiyun (白云乡), Xinhua (新华乡), Wantang (湾塘乡)

## Referanser


## Eksterne lenker
* Lokalregjeringens hjemmesider
Lashkar-e-Jhangvi

**Lashkar-e-Jhangvi** (urdu: لشكرِجهنگوی, engelsk: Army of Jhangvi. Forkortet LeJ) er en militant islamittisk organisasjon grunnlagt i 1996. LeJ er ansett som en terrororganisasjon av Pakistan og USA, og har vært involvert i en rekke angrep på sjia-muslimer, sunni-muslimer så vel som hazaraere i Pakistan.

LeJ er en del av wahhabismen.

## Referanser
Eisenhardtborgen

**Eisenhardtborgen** (tysk: *Burg Eisenhardt*) er en borg i utkanten av byen Bad Belzig. Borgen ligger på en høyde i landskapet Hohe Fläming (Høye Fläming) i Landkreis Potsdam-Mittelmark i den tyske delstaten Brandenburg. Høyden hvor borgen er oppført kalles Bricciusberg etter St. Briccius-kirken i umiddelbar nærhet.

## Historie
Vest-slaviske hevellere slo seg ned på stedet på 800-tallet og bygget en borg. Borgen nevnes i kjente skriftlige kilder første gang i 997 som *burgwardium belizi* i et dokument utstedt av den tysk-romerske keiser Otto III. Otto III forlente borgen til erkebispesetet i Magdeburg (*Erzstift Magdeburg*). På 1100-tallet lyktes det askanierne under Albrekt Bjørnen å overta borgen.
 
Fra 1425/1426 tilhørte borgen huset Wettin. Den saksiske kurfyrsten Ernst ga i 1465 borgen navnet *Eisenhardt* (*hard som jern*). Borgen skulle være uinntagelig for alltid. Kurfyrst Ernst foretok fra 1477 vesentlig utvidelser av borgen, og den ble omgjort til et representativt slott. På 1500-tallet ble det oppført et stort saltlager, på det tidspunktet en meget verdifull vare. 

I den schmalkaldiske krig ble Belzig 1547 ødelagt av keiserlige tropper. Under tredveårskrigen utførte svenskene i 1632 store ødeleggelser på borgen. Først i 1680 ble borgen gjenoppbygget, under ledelse av Johan Georg III av Sachsen.

Tsar Peter den store overnattet på borgen i 1712, på vei til sin sønns bryllup.

Slaget ved Hagelberg var en del av de tyske befrielseskrigene mot Napoleon og fant sted vest for Belzig 27. august 1813. Inntil folkeslaget ved Leipzig hadde Sachsen stått på Frankrikes side. Dette medførte at ved Wienerkongressen i 1815 måtte Sachsen avstå Belzig til det seirende Preussen.

Borgen ble lite skadet under den andre verdenskrigen. I 1956 som var under DDR-tiden, ble det tatt initiativ til å lage et museum på stedet. Etter Tysklands gjenforening i 1990 er det gjennomført store restaureringsarbeider.

## Dagens bruk
Idag inneholder borgen et museum (hvor slaget ved Hagelberg er gjengitt med tinnsoldater), offentlige kontorer, et bibliotek og et hotell.
## Litteratur
* Peter Feist: *Burg Eisenhardt in Belzig*. Kai Homilius Verlag, Berlin 1995, ISBN 3-931121-03-8, (Utdrag)

## Bildegalleri

Fil:Bad Belzig asv2022-07 img13 Burg Eisenhardt.jpg|Porthuset
Fil:Bad Belzig asv2022-07 img17 Burg Eisenhardt.jpg|Saltlageret
Fil:Belzig,Burg Eisenhardt der Bergfried (Butterturm).jpg|Tårnet
Fil:Belzig Burg Eisenhardt Postmeilensaeule.JPG|Borgen med milesteinen
Fil:Belzig1 Stadt Burg.JPG|Byen Bad Belzig og borgen


## Referanser
Banco (album)

***Banco*** er et musikkalbum med Broadway News, utgitt høsten 1981. Dette ble bandets siste plate.

## Sporliste

# «Lilly» (Fosheim/Trøsvik)
# «Rio» (Lage Fosheim)
# «Kjærlighetens tilskuer» (Fosheim/Byhring)
# «Hold deg frisk» (Lage Fosheim)
# «Se på meg» (Lage Fosheim)
# «Dronningens reise» (Lage Fosheim)
# «Oppbrudd» (Fosheim/Rindal)
# «Joggefeber» (Fosheim/Kristensen)
# «Skal snart komme hjem» (Lage Fosheim)
# «N.Y. Oslo» (Lage Fosheim)
# «Manuella» (Fosheim/Kristensen)
# «Ensomhetens hus» (Lage Fosheim)
# «Tango romodysée» (Fosheim/Kristensen)
# «Morgenda'n er vår» (Lage Fosheim)

## Medvirkende
### Broadway News
* Lage Fosheim - sang, kor
* Eivind Rølles - trommer, perkusjon, sambafløyte, kor 
* Bengt Olsson - gitarer, bass, mandolin, kor
* Kjell Trøsvik - keyboard, kor, låtskriver
* Kjetil Ringdal - bass, trompet, trombone, kor, låtskriver 
* Bjørn Sverre Kristensen - fiolin, vibrafon, marimba, div. perkusjon, kor, låtskriver, co-produsent
### Øvrige medvirkende
* Helene Byhring - låtskriver
* Terje Syversen - tekniker
* Terje Engh - fotograf
* Art Aid - coverdesign

## Eksterne lenker
* Banco
Eli Hovd Prestegården

**Eli Hovd Prestegården** (født 1965) er en politiker for Senterpartiet. Hun var ordfører i Nore og Uvdal kommune fra 2011–2019; et verv hun også hadde i perioden 2003–2007. Hun har vært innvalgt i kommunestyre siden 1995. Hun var Senterpartiets 1. vararepresentant til Stortinget fra Buskerud i perioden 2009–2013.

Prestegården er utdannet innen reiseliv og har arbeidet som selvstendig næringsdrivende innen reiseliv og som lærervikar.

## Referanser


## Eksterne lenker
* 
* 
* Eli Hovd Prestegården, SP, ny ordfører, Nore og Uvdal kommune.
Ekstracellulærvæske

**Ekstracellulærvæske** er den væsken som i en organisme befinner seg utenfor kroppens celler. Cellemembranene i kroppen ligger som oftest ikke helt inntil hverandre, og rommet i mellom er fylt med ekstracellulær matriks, som i all hovedsak består av vann med forskjellige løste stoffer, proteinfiber og polysakkarider. Dette vannet mellom cellemembranene, blodplasma og lymfe utgjør det aller meste av kroppens ekstracellulærvæske. Transport av stoffer mellom blod og celler skjer ved diffusjon gjennom vevsvæsken, den *ekstracellulære matriks*.
Jorid Jagtøyen

**Jorid Oliv Jagtøyen** (født 3. november 1971 i Melhus) er en norsk lokalpolitiker og ordfører i Melhus kommune fra 2019. Hun satt også som ordfører fra 2011 til 2015. Hun har vært innvalgt i Melhus kommunestyre siden 1999. Hun var med i Senterpartiet frem til 2023, da hun gikk ut av partiet og stilte for Melhuslista.

Jagtøyen ble valgt til ordfører i 2011 med støtte fra Høyre, Venstre og Fremskrittspartiet (Høyres Sigmund Gråbak ble valgt til varaordfører). Hun måtte gå av til fordel for Gunnar Krogstad etter valget i 2015. I 2019 ble Jagtøyen valgt til ordfører med støtte fra Høyre og Melhuslista, mens Høyres Stine Estenstad fortsatte som varaordfører. Til kommunestyrevalget i 2023 ble Jagtøyen ikke nominert som Senterpartiets ordførerkandidat. Hun gikk da ut av Senterpartiet og stilte til valg for Melhuslista.

Fra 2015 til 2019 var hun leder av Melhus bondelag. I 2016 ble hun valgt til fylkesleder i Sør-Trøndelag Senterparti.

Jagtøyen har en yrkesmessig bakgrunn som bonde og bedriftssykepleier. Hun har vært ansatt i Bygghelsetjenesten Midt-Norge siden 1998, med permisjon de årene hun var ordfører.

Hun bor på hjemgården Jagtøyen søndre i Melhus. Hun er gift med Bjørn Haugnæss og har tre barn. 

## Referanser


## Eksterne lenker
*
Nikita Novikov

**Nikita Novikov** (født 20. november 1989]) er en russisk landeveissyklist og banesyklist. 

Han ble i 2013 utestengt i to år etter å ha testet positivt for steroider.

## Meritter

;2007
: Verdensmester Banesykling Junior - Poengløp
:3. etappe, Cup of Grudziadz Town President
;2009
:4.-plass sammenlagt, Kuban Stage Race
;2011
:Sammenlagt, Tour of Yeroskipos 
::1. etappe
:Sammenlagt, Tour de Slovaquie 
::2. og 8. etappe
:Sammenlagt, Tour des Pays de Savoie
:3.-plass sammenlagt, Giro della Valle d'Aosta
::2. etappe
:3.-plass sammenlagt, Tour d'Alsace

''Han har i tillegg pallplasser fra VM i banesykling og EM i banesykling

## Referanser


## Eksterne lenker
*
Marcello Pavarin

**Marcello Pavarin** (født 22. oktober 1989 i Rovigo) er en italiensk landeveissyklist.

## Meritter

;2008
:Circuito Internazionale di Caneva 
:Castiglion Fibocchi 
:3.-plass, Gran Premio della Liberazione
;2011
:5.-plass, Hel van het Mergelland

## Referanser


## Eksterne lenker
*
Hilde Heltberg’s ballader

***Hilde Heltberg's ballader*** er et samlealbum med Hilde Heltberg, utgitt i 1985.

## Sporliste
# «Minner»
# «Når vi deler alt»
# «En sang om deg»
# «Nå eller aldri»
# «Med døra på gløtt»
# «Why Don't You Love Me Tonight»
# «Altfor sent»
# «Nattevakt»
# «Mario»
# «Bare en dag»

## Eksterne lenker
*